I weekenden var lottopuljen på hele 15 millioner kroner. Tre personer fik syv rigtige, så disse heldige asener løber hver med fem millioner kroner. I Brønderslev har en heldig lottospiller også scoret en million kroner på sin kupon, selv om der ikke i første omgang var gevinst. Kuponen, der er købt hos Let-Køb Manna i Brønderslev, er nemlig blevet udtrukket i Millionærgarantien. Det betyder, at der er en milliongevinst, selv om der ikke i første omgang var nogen gevinst på kuponen. Der er altså en ekstra grund til at tjekke sin kupon igen, hvis den er købt i Manna. Også en spiller fra Tinglev vandt på Millionærgarantien. De tre hovedvinderkuponer er købt i henholdsvis Spar i Aakirkeby, Meny i Præstø og over nettet i Lyngby-Taarbæk Kommune. Danske Spil har endnu ikke hørt fra vinderne
Der er en ekstra grund til at tjekke sin lottokupon, hvis den er købt hos Let-Køb i Brønderslev.